Raimonds Kugrēns
Raimonds Kugrēns (dzimis 1912. gada 29. augustā Bauskā, miris 1992. gada 29. februārī) bija latviešu režisors. Absolvējis Rīgas 1. vidusskolu un Latvijas karaskolu. Pēc karaskolas beigšanas dienējis 3. Jelgavas kājnieku pulkā. 1941. gadā izsūtīts no Litenes uz Noriļsku kā Latvijas armijas virsnieks. Pēc atgriešanās no izsūtījuma strādājis par režisoru Bauskas Tautas teātrī, Stučkas Tautas teātrī, Ventspils Tautas teātrī un Kuldīgas Tautas teātrī. 1963. gadā absolvējis Latvijas Valsts konservatoriju režisora specialitātē.